
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1080 

6 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου περιοχή Δημοτικού Διαμερίσματος Μεθώ¬ 
νης του Δήμου Μεθώνης Νομού Πιερίας, για τον 
καθορισμό χώρου 2/θέσιου Νηπιαγωγείου και κα¬ 
θορισμό όρων και περιορισμών δόμησης αυτού ... 1 

Επανακαθορισμός οριογραμμών αιγιαλού-παραλίας 
στη θέση «Λατούρα»του Δημ. Διαμ/τος Αγ. Νικολά¬ 
ου, του Δήμου Σιθωνίας του Ν. Χαλκιδικής, προ της 
φερόμενης ως ιδιοκτησίας του Πλατανίτη Ιωάννη. 2 


ΑΠΟΦΑΣΕΙ Σ 

Αριθ. 5437 (1) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή Δημοτικού Διαμερίσματος Μεθώνης του 
Δήμου Μεθώνης Νομού Πιερίας, για τον καθορισμό 
χώρου 2/θέσιου Νηπιαγωγείου και καθορισμό όρων 
και περιορισμών δόμησης αυτού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1) Τις διατάξεις του άρθρου 114 του από 14.7.1999 
π.δ/τος «Κώδικας βασικής πολεοδομικής νομοθεσίας» 
(ΦΕΚ580Δ/99). 

2) Τις διατάξεις του άρθρου 7 του ν. 2503/1997 «Διοίκη¬ 
ση, Οργάνωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107Α/1997). 

3) Τις διατάξεις του άρθρου 10 παρ.2.(δ) του ν. 3044/ 
2002 (ΦΕΚ 197Δ/27.8.2002) «Μεταφορά Συντελεστή Δό¬ 
μησης και ρυθμίσεις άλλων θεμάτων αρμοδιότητας 
Υ.ΠΕ.ΧΩ.ΔΕ.». 

4) Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» , που κυ¬ 
ρώθηκε με το άρθρο πρώτο του π.δ/τος 63/2005 (Α'98). 

5) Τις υπ’ αριθμ. 69/2005 και 93/2005 αποφάσεις του Δη¬ 
μοτικού Συμβουλίου Μεθώνης. 


6) Το υπ’ αριθμ. 21/6422/14.7.2005 έγγραφο χρήσεων 
γης του Τμήματος Πολεοδομικών και Χωροταξικών Σχε¬ 
δίων Ν. Α. Πιερίας. 

7) Το υπ’ αριθμ. πρωτ. 3336/16.5.2005 έγγραφο της 
Δ/νσης Δασών Πιερίας. 

8) Το υπ’ αριθμ. 914/20.5.2005 έγγραφο της ΚΖ Εφορεί¬ 
ας Κλασσικών Αρχαιοτήτων. 

9) Το από 29.7.2005 πρακτικό της Επιτροπής Καταλλη¬ 
λότητας (αρ.3 του ν. 513/1976) οικοπεδικών χώρων για 
την ανέγερση εκπαιδευτηρίων πρωτοβάθμιας εκπαίδευ¬ 
σης Νομού Πιερίας. 

10) Την 10η Συνεδρία/ 141η Πράξη/6.9.2005 θετική γνω¬ 
μοδότηση του Περιφερειακού Σ.Χ.Ο.Π. Κεντρικής Μακε¬ 
δονίας. 

11) Το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Εγκρίνεται τοπικό ρυμοτομικό σχέδιο σε τμήμα εμβα- 
δού 4.040,36 τ.μ. του αριθ. 512 αγροτεμαχίου, που βρί¬ 
σκεται στην εκτός σχεδίου περιοχή Δημοτικού Διαμερί¬ 
σματος Μεθώνης του Δήμου Μεθώνης Νομού Πιερίας, 
για τον καθορισμό χώρου 2/θέσιου Νηπιαγωγείου και ορι¬ 
σμό όρων και περιορισμών δόμησης αυτού ως εξής: 

1) Καθορίζεται ο χώρος ανέγερσης Νηπιαγωγείου με στοι¬ 
χεία Α1-Α2-Α3-... .Α14-Α1. εμβαδού 4.040,36τ.μ., περιμετρι¬ 
κά του χώρου δημιουργείται οδός πλάτους 5,00μ., όπως οι 
ρυθμίσεις αυτές φαίνονται στο πρωτότυπο χρωματισμένο 
διάγραμμα κλίμακας 1:500, θεωρημένο από τη Δ/ντρια της 
ΔΙΠΕΧΩ Κ.Μ. που συνοδεύει την απόφαση αυτή. 

2) Καθορίζονται οι παρακάτω όροι και περιορισμοί δό¬ 
μησης: 

Μέγιστο ποσοστό κάλυψης: 10% 

Μέγιστος συντελεστής δόμησης: 0,2 

Μέγιστο επιτρεπόμενο ύψος κτιρίου: 5,00 μέτρα συν 
2,00μ. για την κατασκευή της στέγης. 

Ελάχιστη απόσταση από τα όρια του χώρου για την το¬ 
ποθέτηση του κτιρίου: 10,00 μέτρα. 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή και το διάγραμμα που τη συνοδεύει να 
δημοσιευθούν στην Εφημερίδα της Κυβερνήσεως. 
Θεσσαλονίκη, 16 Σεπτεμβρίου 2005 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθ. 6220 (2) 

Επανακαθορισμός οριογραμμών αιγιαλού-παραλίας στη 
θέση «Λατούρα»του Δημ. Διαμ/τος Αγ. Νικολάου, του 
Δήμου Σιθωνίας του Ν. Χαλκιδικής, προ της φερόμε- 
νης ως ιδιοκτησίας του Πλατανίτη Ιωάννη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 3,4,5 και 6 του ν. 2971/2001 
(ΦΕΚ 285/τ.Α/ 19.12.2001) «Περί αιγιαλού και παραλίας 
και άλλες διατάξεις». 

2. Τις διατάξεις των άρθρων 1 και 2 του ν.δ. 439/1970 
«Περί συμπληρώσεωςτων διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «Περί δι¬ 
οικητικής αποκέντρωσης» όπως αυτές τροποποιήθηκαν 
και ισχύουν σήμερα. 

4. Τις διατάξεις του άρθρου 19παραγρ. 5 ν. 2344/1995 
του άρθρου 52 παραγρ.6 ν. 2218/1994, του άρθρου 4 πα- 
ραγρ. 7 του ν. 2240/1994, δυνάμει των οποίων οι αρμο¬ 
διότητες του Υπουργείου Οικονομικών που είχαν μεταβι- 
βασθεί στους Νομάρχες ανήκουν στον Περ/κό Δ/ντή, σε 
συνδυασμό με αυτές του άρθρου 14 παραγρ. 2 του ν. 
2399/1996 με τις οποίες προβλέπεται η κατάργηση των 
θέσεων των Περ/κών Δ/ντών, οι αρμοδιότητες πλέον του 
οποίου περιήλθαν στον Γενικό Γραμματέα της Περιφέ¬ 
ρειας που ασκούνται από τον Αναπληρωματικό Περ/κο 
Δ/ντή. 

5. Τις διατάξεις του τέταρτου εδαφίου της παραγ.2 του 
άρθρου 1 και της παραγρ. του ιδίου άρθρου του ν. 
2503/1997 «Διοίκηση, οργάνωση, στελέχωσητης Περιφέ¬ 
ρειας,ρύθμιση θεμάτων για την τοπική αυτοδιοίκηση και 
άλλες διατάξεις» (ΦΕΚ 107/Α),σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περ/κή Διοίκηση του Νομού ή Νο¬ 
μαρχίας, δεν υπήχθησαν στη εννιαία οργανική μονάδα 
της Περιφέρειας ούτε καταργήθηκαν, αλλά αποτελούν α¬ 
πό 1.9.1 997, Υπηρεσίες του Υπουργείου Οικονομικών. 

6. Το υπ’αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ.Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 14650/Δ10685/17.3.2004 (ΦΕΚ 519/ 
Β'/17.3.2004) κοινή απόφαση του Πρωθυπουργού και Υ¬ 
πουργού Οικονομικών «Περί καθορισμού αρμοδιοτήτων 
των Υφυπουργών Οικονομίας και Οικονομικών». 

8. Το ν. 3220 (ΦΕΚ 15/τ.Α/28.1.2004) Άρθρο 46 παρά¬ 
γραφο 21 με το οποίο οι αρμοδιότητες του Υπουργού Οι¬ 
κονομικών και Οικονομίας οι οποίες ανήκαν ή είχαν μετα¬ 
βιβαστεί στους Νομάρχες μέχρι την έναρξη λειτουργίας 
των Νομαρχιακών Αυτοδιοικήσεων και αφορούν θέματα 
και Υπηρεσιών του Υπουργείου Οικονομίας και Οικονομι¬ 
κών, που εξαιρέθηκαν από την κατάργηση με τις διατά¬ 
ξεις της παραγ.2 του άρθρου 39 του ν. 2218/1994, πε¬ 
ριέρχονται στον Γενικό Γραμματέα της Περιφέρειας,ε¬ 
κτός των θεμάτων Υ.Δ.Ε. 


9. Την υπ’ αριθμ. οικ. 7427/19.8.2004 απόφαση του Γε¬ 
νικού Γραμματέα της Περιφέρειας Κεντρικής Μακεδο¬ 
νίας (ΦΕΚ 1293 Β/23.8.2004), «Τροποποίηση και συμπλή¬ 
ρωση της υπ’ αριθμ. 5631/26.7.2000 απόφασής μας (ΦΕΚ 
1339/Β/6.11.2000) περί ορισμού εισηγητών και μεταβίβα¬ 
ση εξουσίας υπογραφής « με εντολή Γ ενικού Γ ραμματέα» 
αποφάσεων, εγγράφων και άλλων πράξεων στον Γενικό 
Διευθυντή, στους Προϊσταμένους Δ/σεων, Τμημάτων και 
Γ ραφείων των Υπηρεσιών της Περιφέρειας Κεντρικής 
Μακεδονίας». 

10. Την από 29.3.2004 έκθεση της κατά το άρθρο 3 του 
ν. 2971/19.12.2001 (ΦΕΚ285/τ.Α/19.12.2001) «Περίαιγια- 
λού και παραλίας» αρμόδιας Επιτροπής που αφορά στον 
επανακαθορισμό των ορίων αιγιαλού και παραλίας στη 
θέση «Λατούρα» Δ/Δ Αγ. Νικολάου, του Δήμου Σιθωνίας 
Ν. Χαλκιδικής. 

11. Το από Μαρτίου 2004 τοπογραφικό και υψομετρικό 
διάγραμμα κλίμακας 1:500, σε μία (1) πινακίδα το οποίο 
συντάχθηκε από τον Τσιόκα Νικόλαο, πολιτικό μηχανικό, 
ελέγχθηκε και θεωρήθηκε για την ακρίβεια της αποτύπω¬ 
σης απότην Κτηματική Υπηρεσία του Ν. Χαλκιδικής, όπως 
ορίζουν οι διατάξεις του ν. 2971/2001, το οποίο συνοδεύ¬ 
ει την παραπάνω έκθεση. 

12. Την υπ’αριθ. Φ544.5/432/05/7.4.2005 σχετική γνω¬ 
μοδότηση του Υ.Ε.Θ.Α/ΓΕΝ. 

13. Το υπ’ αριθμ. 2395/13.7.2005 (αρ. πρωτ. 6220/ 
25.7.2005 Δ/νσης ΠΕ.ΧΩ) έγγραφο της Κτηματικής Υπη¬ 
ρεσίας του Ν. Χαλκιδικής, με το οποίο διαβιβάστηκε στη 
υπηρεσία μας ο σχετικός φάκελλοςτου θέματος, αποφα¬ 
σίζουμε: 

Επικυρώνουμε την από 29.3.2004 έκθεση της κατά το 
άρθρο 3 του ν. 2971/2001 (ΦΕΚ 285τ.Α'/19.12.2001) «Πε¬ 
ρί αιγιαλού και παραλίας» αρμόδιας Επιτροπής, για τον ε¬ 
πανακαθορισμό ορίων αιγιαλού-παραλίας στη θέση «Λα¬ 
τούρα» στο Δ/Δ Αγ.Νικολάου του Δήμου Σιθωνίας,καθώς 
επίσης και το από Μάρτιο 2004 τοπογραφικό και υψομε¬ 
τρικό διάγραμμα,κλίμακας 1:500, σε μία (1) πινακίδα το ο¬ 
ποίο συντάχθηκε από τον Τσιόκα Νικόλαο, πολιτικό μηχα¬ 
νικό, ελέγχθηκε και θεωρήθηκε για την ακρίβεια της απο¬ 
τύπωσης από την Κτηματική Υπηρεσία Ν. Χαλκιδικής, 
όπως ορίζουν οι διατάξεις του ν. 2971/2001, το οποίο συ¬ 
νοδεύει την παραπάνω έκθεση. 

Επειδή έγινε εσφαλμένος καθορισμός των οριογραμ- 
μών αιγιαλού, παραλίας και παλαιού αιγιαλού, καθορίζε¬ 
ται: 

1. Η οριογραμμή του αιγιαλού με κόκκινη συνεχή πολυ¬ 
γωνική γραμμή, με κορυφές 11 (ταυτίζεται με την 11 του 
αρχικού καθορισμού),12,13, και 14 (ταυτίζεται με την 14 
του αρχικού καθορισμού),οι οποίες εξασφαλίζονται με 
συντεταγμένες από το κρατικό τριγωνομετρικό δίκτυο. 

2. Την οριογραμμή της παραλίας με κίτρινη συνεχή πο¬ 
λυγωνική γραμμή με κορυφές 11 ’ (ταυτίζεται με την 11 ’ 
του αρχικού καθορισμού), 12,13,14’, και28’ (ταυτίζεται με 
την 28’ του αρχικού καθορισμού),οι οποίες εξασφαλίζο¬ 
νται με συντεταγμένες από το κρατικό τριγωνομετρικό δί¬ 
κτυο. Η ζώνη παραλίας έχει πλάτος 10,00 μέτρων,για την 
εξυπηρέτηση του σκοπού της παραγράφου 2 του άρθρου 
1 του ν. 2971/2001. 

3. Την οριογραμμή του παλαιού αιγιαλού με κυανή συ¬ 
νεχή πολυγωνική γραμμή, με κορυφές 12,1" ,13’,14’, και 

14 (ταυτίζεται με την 14 του αρχικού καθορισμού), οι ο¬ 
ποίες εξασφαλίζονται με συντεταγμένες από το κρατικό 
τριγωνομετρικό δίκτυο. 

Η παρούσα απόφαση μαζί με την Έκθεση της Επιτρο¬ 
πής και το Τοπογραφικό Διάγραμμα,να δημοσιευθούν 
στην Εφημερίδα της Κυβερνήσεως. 

Θεσσαλονίκη, 30 Αυγούστου 2005 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 


ΕΚΘΕΣΗ 

Της επιτροπής του άρθρου 3 παρ. 1, σύμφωνα με το άρ¬ 
θρο 5 παρ. 9 & 10 του ν. 2971/2001. 

Επανακαθορισμός των ορίων αιγιαλού και παραλίας 
στη θέση «Λατούρα» όρμου Παναγίας (ακρωτήριο Ρί- 
τσου), του Δημοτικού Διαμ/τος Αγ. Νικολάου του Δήμου 
Σιθωνίας προ της φερόμενης ως ιδιοκτησίας του Πλατα- 
νίτη Ιωάννη. 

Πολύγυρος 29.3.2004 

Η επιτροπή του άρθρου 100 του π.δ. 284/1988, περί κα¬ 
θορισμού των ορίων αιγιαλού και παραλίας, όπως τροπο¬ 
ποιήθηκε από το άρθρο 3 του ν. 2971/2001 (Φ.Ε.Κ. 285/ 
19.12.2001), η οποία ορίσθηκε με την υπ’ αριθ. 723/ 

24.2.2004 απόφαση του προϊσταμένου της Οικονομικής 
Επιθεώρησης Κεντρικής Μακεδονίας, αποτελούμενη από 
τους παρακάτω υπογράφοντες: 

1. Κομπούρη Ιωάννη, προϊστάμενο της Κτηματικής Υπη¬ 
ρεσίας Χαλκιδικής, ως πρόεδρο, 

2. Χατζόπουλο Ευστάθιο, αγρόν, τοπ/φο μηχ. της Κτη¬ 
ματικής Υπηρεσίας, ως μέλος, 

3. Πακαταρίδη Σάββα, Υποπλοίαρχο Λ/Σ, αναπληρωτή 
του Λιμενάρχη Ιερισσού, ως μέλος, 

4. Δάλλιο Λάζαρο, αγρόν, τοπ/φο μηχ., αναπληρωτή του 
Δ/ντή Δ/νσης Πολεοδομίας της Ν.Α.Χαλκιδικής, ως μέ¬ 
λος, 

5. Περδίκη Ιωάννη, αρχιτέκτονα, αναπληρωτή του Δ/ντή 
χωροταξίας και περιβάλλοντος της Γ.Γ. Περιφέρειας Κε¬ 
ντρικής Μακεδονίας, ως μέλος, 

διενήργησε αυτοψία στην παραπάνω περιοχή στις 

29.3.2004 ύστερα από την υπ’ αριθ. 513/18.3.2004 πρό¬ 
σκληση του προέδρου της, και 

αφού έλαβε υπόψη της 

1. Την από 16.2.2004 αίτηση του Ιωάννη Πλατανίτη του 
Γεωργίου, με την οποία ζητείται ο επανακαθορισμός των 
ορίων του αιγιαλού - παραλίας -παλαιού αιγιαλού, στην 
παραπάνω περιοχή και την από 18.9.2000 γεωλογική έκ¬ 
θεση του Δρ γεωλόγου Νικολάου Μουρτζά που την συνο¬ 
δεύει. 

2. Το τοπογραφικό υψομετρικό διάγραμμα που συντά¬ 
χθηκε τον μήνα Μάρτιο του έτους 2004 από τον Νικόλαο 
Τσιόκα, πολιτικό μηχανικό σε μία πινακίδα, με κλίμακα 
1: 500 το οποίο ελέγχθηκε και θεωρήθηκε στις 29.3.2004 
από τον Χατζόπουλο Ευστάθιο, αγρόν. & τοπ/φο μηχ., υ¬ 
πάλληλο της Κτηματικής Υπηρεσίας Χαλκιδικής. 


3. Τις διατάξεις του ν. 2971/2001 και ειδικότερα τις πα¬ 
ραγράφους 9 και 10 του άρθρου 5 και την σχετική δικα¬ 
στική και διοικητική νομολογία. 

4. Την από 10.9.1987 έκθεση της επιτροπής καθορι¬ 
σμού αιγιαλού - παραλίας με την οποία για πρώτη φορά 
καθορίσθηκαν οι οριογραμμές αιγιαλού, παραλίας και 
παλαιού αιγιαλού, το τοπογραφικό διάγραμμα που συνο¬ 
δεύει την έκθεση, την υπ’ αριθ. 8489/23.11.1988 επικυρω¬ 
τική της εκθέσεως, απόφαση του Νομάρχη Χαλκιδικής και 
το υπ’ αριθ. 871/τ. Δ76.12.1988 Φ.Ε.Κ. όπου δημοσιεύθη- 
καν όλα τα προηγούμενα. 

5. Τις υπ’ αριθμ. 187.2/550/87/4.12.1987 και 544.5/247/ 
88/10.5.1988 σχετικές γνωμοδοτήσεις του Γ.Ε.Ν./Α2. 

6. Τις φυσικές και λοιπές ενδείξεις για το πλάτος του αι- 
γιαλού και της παραλίας και ειδικότερα τα εξής: 

α) Γεωμορφολογία του εδάφους: Η παραλία είναι αμ¬ 
μώδης. Λίγο εσώτερα προς την ξηρά είναι γαιωαμμώδης 
και στη συνέχεια βραχώδης. Η κλίση του εδάφους είναι μι¬ 
κρή. Υπάρχουν πλησίον της παραλίας θάμνοι (αρμυρίκια) 
και πέρα απ αυτούς χαμηλή αυτοφυής βλάστηση. Επίσης 
υπάρχουν φυτεμένα διάφορα δένδρα, καρποφόρα, οπω¬ 
ροφόρα και καλλωπιστικά (ελιές, λεύκες, μουριές, δάφ¬ 
νη, κυπαρίσσια). 

β) Παράκτιοι φυσικοί πόροι: Δεν υπάχουν. 

γ) Μετεωρολογικά στοιχεία: Επικρατούντες άνεμοι εί¬ 
ναι οι ΒΑ. Η ένταση τους το χειμώνα κυμαίνεται περί τα 
6 ~ 7 Βθαυΐοάε. 

δ) Μορφολογία του πυθμένα: Είναι αμμώδης. 

ε) Ανάπτυξη κυματισμού: Δεν δημιουργείται μεγάλος 
κυματισμός, επειδή είναι κόλπος και λόγω της μικρής α¬ 
πόστασης της εξεταζόμενης περιοχής από την απέναντι 
ευρισκόμενη ακτή. 

στ) Τεχνικά έργα: Δεν υπάρχουν. 

ζ) Εγκεκριμένες χωροταξικές κατευθύνσεις και χρήσεις 
γης: Δεν υπάρχουν, αλλά από μη θεσμοθετημένη Ειδική 
Χωροταξική Μελέτη, προκύπτει ότι είναι περιοχή 51, για 
την ανάπτυξη δραστηριοτήτων τουρισμού, παραθερι- 
σμού και αναψυχής. 

η) Δημόσια κτήματα: Υπάρχει καταγεγραμμένο δημό¬ 
σιο κτήμα, με αριθμό βιβλίου καταγραφής 248 (ΑΒΚ 
1248), το οποίο είναι ο παλαιός αιγιαλόςτου αρχικού κα¬ 
θορισμού. 

θ) Εθνικό κτηματολόγιο: Δεν έχει συνταχθεί ακόμη στην 
περιοχή. 

ι) Ευπαθή οικοσυστήματα και προστατευόμενες περιο¬ 
χές: Είναι περιοχή «ΝαίυΓα», όρος Ιταμός Σιθωνίας, ΘΒ 
1270002. 

Επίσης, και σε συνδυασμό με τα παραπάνω, ότι: 

Ο αρχικώς χαραχθείς και ισχύων σήμερα αιγιαλός, έχει 
χαραχθεί σε μεγάλο βάθος εντός της ξηράς περιλαμβά¬ 
νοντας και την προς την θάλασσα υπάρχουσα λωρίδα 
βλάστησης, η οποία αποτελείται από θαμνώδη φυτά. Καθ’ 
όσον το είδος των φυτών (αρμυρίκια κυρίως) δεν κατα- 
στρέφεται από περιοδική επαφή με το θαλασσινό νερό 
και δεν αποτελεί απόλυτη δέσμευση το προς τη θάλασσα 
όριο της βλάστησης για την εφαρμογή του αιγιαλού, ο αι- 

γιαλός εκτιμάται ότι φθάνει στο πίσω όριο αυτής της λω¬ 
ρίδας βλάστησης, περιλαμβάνοντας και την ίδια. Ο αιγια- 
λός δεν εκτείνεται εσώτερα προς την ξηρά διότι 

α) Πρόκειται για αρκετά κλειστό κόλπο πού ο προσανα¬ 
τολισμός της ακτής του δεν επιτρέπει την ανάπτυξη με¬ 
γάλου κυματισμού, λόγω της ύπαρξης σε μικρή σχετικά α¬ 
πόσταση της απέναντι ξηράς. 

β) Η εικόνα της ακτής επιτρέπειτον σαφή προσδιορισμό 
της βρέχόμενης έκτασης της ξηράς, αν λάβει κανείς υπ’ 
όψη του το ίχνος του κυματισμού επί της ξηράς που είναι 
η κορυφή (φρύδι) του διαμορφωθέντος απάτην απόσυρ¬ 
ση των υδάτων πρανούς και πάντως ότι το σύνηθες χει¬ 
μέριο κύμα και όταν ξεπερνά την προς την θάλασσα λω¬ 
ρίδα θαμνώδους βλάστησης, δεν προχωρά εσώτερα στην 
ξηρά, αφού πίσω από τους θάμνους και σχεδόν σε επαφή 
μ’ αυτούς υπάρχει γρασίδι που είναι θαλερό. 

Δεν μπορεί ο αιγιαλός να περιλαμβάνει δένδρα (ελιές, 
λεύκα, μουριά, δάφνη, κυπαρίσσι), τα οποία είναι ηλικίας 
από 10-15 ετών και άνω και τα οποία δεν θα ήταν ανε¬ 
πτυγμένα και υγιή εάν βρέχονταν από το θαλασσινό νερό. 

Απαιτείται η χάραξη οριογραμμής παραλίας και θα ήταν 
σκόπιμο να χαραχθεί σε απόσταση δέκα μέτρων από την 
οριογραμμή του αιγιαλού εσώτερα στην ξηρά και παράλ¬ 
ληλα σ αυτή, ώστε και να εξυπηρετηθεί ο σκοπός για τον 
οποίο καθορίζεται η παραλία, αλλά και να διατηρηθεί το 
ενιαίο πλάτος του αρχικού καθορισμού της παραλίας που 
ήταν επίσης 10 μ. 

Ευσταθεί εν μέρει η άποψη της επιτροπής του αρχικού 
καθορισμού, περί επιχώσεως της θάλασσας από φερτές 
ύλες που αποσαθρώθηκαν από τις κλιτείς που περιβάλ¬ 
λουν την εξεταζόμενη περιοχή, και υπάρχει παλαιός αι- 
γιαλός μέχρι την οριογραμμή της παραλίας, όχι όμως ε¬ 
σώτερα, διότι: 

α) Το έδαφος στην εξεταζόμενη θέση είναι αρκετά αμ¬ 
μώδες αλλά είναι και οργανικό (μαύρο), επιδεχόμενο καλ¬ 
λιέργεια, άλλωστε φέρει βλάστηση. Αν κάποτε εκεί που 
σήμερα είναι καλλιεργήσιμο έδαφος και υπάρχουν δέν¬ 
δρα μεγάλης ηλικίας (μουριές) και μικρότερης (λεύκες, ε¬ 
λιές, κ. ά.), ήταν θάλασσα, σημαίνει ότι η θάλασσα υπο¬ 
χώρησε κατόπιν προσχώσεων που έγιναν στη συγκεκρι¬ 
μένη θέση. 

Αν είχε υποχωρήσει λόγω ταπείνωσης της στάθμης των 
υδάτων, το φαινόμενο του παλαιού αιγιαλού θα υπήρχε 
παντού, πράγμα το οποίο δεν συμβαίνει. Η πρόσχωση λοι¬ 
πόν της θάλασσας έγινε είτε με φυσικό, είτε, κατόπιν αν¬ 
θρώπινης παρέμβασης, με τεχνητό τρόπο. 

Επειδή το σκίνητο ήταν αγρός από παλιά, τουλάχιστον 
πριν το 1940, χρονολογία αποβιώσεως του Ιωάννη Κούν- 
δουρου ο οποίος το κληροδότησε ως αγρό (σχετικά η υπ 
αριθ. 21/7.1.1970 βεβαίωση του Δασάρχη Χαλκιδικής και 
το υπ αριθ 2209/1970 συμβόλαιο του συμβ/φου Συκιάς 
Λάμπρου Σεραφείμ Θελούρα), η υποτιθέμενη τεχνητή 
πρόσχωση προς δημιουργία αγρού σε τέτοια έκταση, ή- 
τανπρακτικά ανέφικτη μετά μέσα της εποχής εκείνης, αλ¬ 
λά και δεν συνέφερε οικονομικά λόγω μεγάλου κόστους 
της επίχωσης και μικρής αξίας, τότε, του δημιουργηθη- 
σόμενου κτήματος. Αλλωστε και σήμερα ακόμη με τα υ¬ 
πάρχοντα μηχανικά μέσα θα ήταν πολύ δύσκολη η πρό¬ 


σχωση, δεδομένου ότι δεν υπάρχει διαμορφωμένος δρό¬ 
μος που να επιτρέπει την πρόσβαση τροχοφόρων. Δεν πι¬ 
θανολογείται λοιπόν τεχνητή πρόσχωση. 

Η φυσική πρόσχωση, θα μπορούσε να είχε γίνει με με¬ 
ταφορά και απόθεση υλικών είτε από την ξηρά μέσω του 
τοπικού δικτύου αποστράγγισης, είτε από την θάλασσα 
με ρεύματα που μεταφέρουν τα υλικά από μακρύτερα, εί¬ 
τε με συνδυασμό των δύο. Όπως όμως αναφέρεται στην 
από τον Σεπτέμβριο του 2000 γεωλογική έκθεση του Δρ 
γεωλόγου Ν. Δ. Μουρτζά και όπως διαπιστώθηκε κατά 
την αυτοψία, η ακτή χαρακτηρίζεται σε κατάσταση ισορ¬ 
ροπίας και η ακτογραμμή αμετάβλητη. Αυτό συμβαίνει ε¬ 
πειδή δεν δικαιολογείται πρόσχωση της θάλασσας από 
φερτές ύλες λόγω διάβρωσης των κλιτύων της μισγάγ- 
γειας από τα νερά της βροχής, αφού το υπόβαθρο του ε¬ 
δάφους είναι βραχώδες και δεν αποσαθρώνεται εύκολα. 
Επίσης δεν υπάρχει ρέμα σ’ εκείνη τη θέση και γενικά η λε¬ 
κάνη αποροής είναι περιορισμένης έκτασης. 

Όσον αφορά την απουσία θαλασσίων ρευμάτων, όπως 
αναφέρεται στην γεωλογική έκθεση αλλά και στην έκθε¬ 
ση της επιτροπής του αρχικού καθορισμού, δεν ήταν δυ¬ 
νατό να διαπιστωθεί, αλλά το σχήμα του κόλπου (αρκετά 
κλειστός), και η σε μικρή απόσταση ευρισκόμενη απένα¬ 
ντι ακτή, ενισχύουντην πιθανότητα να είναι πράγματι έτσι. 

β) Η θέση της ακτής συγκρινόμενη στις αεροφωτογρα¬ 
φίες φωτοληψίας 1945 και 1993 φαίνεται σχεδόν αμετά¬ 
βλητη. Οι όποιες φυσικές διεργασίες που θα είχαν συντε- 
λέσει στην πρόσχωση της ακτής σε μεγάλο βάθος και 
στην δημιουργία παλαιού αιγιαλού, εφ όσον συνεχιζόταν, 
και δεν διαφαίνεται λόγος περί του αντιθέτου, θα έπρεπε 
να είχαν «μεγαλώσει» τον παλαιό αιγιαλό και στο διάστη¬ 
μα μεταξύ των ετών 1945 και 1993, πράγμα που δεν δια¬ 
πιστώνεται. 

Η γνώμη περί της μη ύπαρξης παλαιού αιγιαλού στη θέ¬ 
ση που καθορίσθηκε, ενισχύεται από το ότι η αρχική απά¬ 
ντηση του Γενικού Επιτελείου Ναυτικού (ΓΕΝ) προς την ε¬ 
πιτροπή καθορισμού στις 4-12-1987, στα πλαίσια της από 
τον νόμο προβλεπόμενης γνωμοδότησής του, συνέστηνε 
στην επιτροπή να αιτιολογήσει πλήρως την ύπαρξη του 
παλαιού αιγιαλού, καθ όσον από την εξέταση των διαθέ¬ 
σιμων σ’ αυτό στοιχείων (αεροφωτογραφιών κ.ά.), διαπί¬ 
στωνε ότι η εξεταζόμενη έκταση έχει «την γενική μορφή 
χορτολιβαδικών εκτάσεων». 

Αποφασίζει 

ότι έγινε εσφαλμένος καθορισμός των οριογραμμών αι- 
γιαλού, παραλίας και παλαιού αιγιαλού και καθορίζει στο 
παραπάνω τοπογραφικό διάγραμμα: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή, με κορυφές 11 (ταυτίζεται με την 11 
του αρχικού καθορισμού), 12,13 και 14 (ταυτίζεται με την 
14του αρχικού καθορισμού), οι οποίες εξασφαλίζονται με 
συντεταγμένες από το κρατικό τριγωνομετρικό δίκτυο. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή, με Κορυφές 11 ’ (ταυτίζεται με την 
11’του αρχικού καθορισμού), 12’, 13’, 14’ και28’ (ταυτίζε¬ 
ται με την 28’ του αρχικού καθορισμού), οι οποίες εξα¬ 
σφαλίζονται με συντεταγμένες από το κρατικό τρίγωνο- 

μετρικό δίκτυο. Η ζώνη παραλίας έχει πλάτος 10,00 μέ¬ 
τρων, για την εξυπηρέτηση του σκοπού της παραγράφου 
2 του άρθρου 1 του ν. 2971/2001. 

Εμπράγματα δικαιώματα ιδιωτών επί ακινήτων της πα¬ 
ραλίας, απαλλοτριώνονται λόγω δημόσιας ωφέλειας. 

γ) Την οριογραμμή του παλαιού αιγιαλού με κυανή συνε¬ 
χή πολυγωνική γραμμή, με κορυφές 12, Τ', 13, 14" και 14 
(ταυτίζεται με την 14 του αρχικού καθορισμού), οι 


οποίες εξασφαλίζονται με συντεταγμένες από το κρατικό 
τριγωνομετρικό δίκτυο. 

Η Επιτροπή 

Ο Πρόεδρος Τα Μέλη 

ΕΥΣΤΑΘ. ΧΑΤΖΟΠΟΥΛΟΣ 
ΣΑΒΒΑΣ ΠΑΚΑΤΑΡΙΔΗΣ 
ΛΑΖΑΡΟΣ ΔΑΛΛΙΟΣ 
ΙΩΑΝΝΗΣ ΚΟΜΠΟΥΡΗΣ ΙΩΑΝΝΗΣ ΠΕΡΔΙΚΗΣ 

